Pernille Rosenkrantz-Theil (EL), 2004-11-04:
Da SF's ordfører ikke kan være til stede, skal jeg meddele på SF's vegne, at de ikke kan støtte forslaget.
Det er noget af det, vi vil komme nærmere ind på i forbindelse med udvalgsarbejdet.
Det er vi sådan set fuldstændig enige i – det synes vi er rimeligt – og det minder i virkeligheden i høj grad om den sag, vi havde for nogle år siden, om, at taxavognmænd skulle have dansk indfødsret.
Den form for diskrimination var et stort flertal i Folketinget fuldstændig enige om at afvise, og sådan bør det også være i denne her sag.
Selvfølgelig skal det ikke være et krav, at man er dansk statsborger for at være skibsfører på et dansk skib, men det skal selvfølgelig være sådan, som det ligger i lovgivningen, at en skibsfører på et dansk skib selvfølgelig er forpligtet til at opretholde dansk lov på skibet, eftersom det er dansk lov, skibet fungerer under.
Men der er altså ét punkt, der generer Enhedslisten ved denne her lov, og det er, at DISloven som bekendt indeholder et fuldstændig urimeligt krav om, at udenlandske statsborgere, der arbejder på danske skibe, ikke må være organiseret i danske fagforeninger, altså at de ikke må være medlemmer af samme fagforeninger som deres kollegaer på selv samme skib.
Det synes vi er fuldstændig urimeligt, og jeg vil gerne bede ministeren bekræfte, at med den DIS-lovgivning, der ligger, vil det her lovforslag komme til at betyde, at skibsførere, der ikke er danske statsborgere, og som ikke anses for at have bopæl i Danmark, ikke kan være omfattet af overenskomster, der er indgået med en dansk faglig organisation, altså at skibsførerne stilles i fuldstændig samme ringe situation som andre udenlandske medarbejdere er stillet i på danske skibe.
Så vil jeg gerne bede ministeren give tilsagn om – i hvert fald hvis man vil have Enhedslistens støtte til det her forslag – at DIS-loven ændres, således at skibsførere af danske skibe selvfølgelig kan være omfattet af dansk overenskomst, og at de skibsførere har samme rettighe der, som andre skibsførere med dansk herkomst har.
Det er korrekt, at det er delt op i sømandsloven og besætningsloven, og det er jo som sagt sådan, at sømandsloven præciserer, hvad der forstås ved en tidsbegrænset ansættelse, og at sømandslovens regler gælder for sådanne tjenesteaftaler.
Jeg vil blot sige, at jeg jo kan forstå, at der er enighed om den del af loven, mens der fra Socialdemokraternes side stilles spørgsmål til besætningsloven.
Det gøres der også fra andre ordførere, kan jeg forstå.
Jeg vil gerne sige, at det altså er min vurdering, at lovforslaget vil medvirke til at præcisere retsstillingen for de tidsbegrænset ansatte inden for søfarten.
Søfartserhvervet er i en hård international konkurrence, hvor små marginaler kan tillægges stor betydning, og ud over at vi også lever op til de EU-regler, der er, synes jeg, det er godt, at man kan udvise den øgede fleksibilitet.
Men vi får jo nu muligheden for at diskutere det her under udvalgsbehandlingen, og ministeren er selvfølgelig også klar til at indkalde partierne, så vi kan få skåret de betænkeligheder væk, der har været.
Så vil jeg sige til fru Pernille RosenkrantzTheil, at jeg godt forstår, hvad Enhedslisten siger på det her område; jeg kender også forhistorien om taxavognmændene.
Jeg vil blot sige, at når man taler om konkurrence inden for den globale transport, har regeringen ingen intentioner om at ændre DIS-loven.
Nu taler regeringen så meget om frit valg, og derfor er det mig egentlig ubegribeligt, at regeringen ikke vil give skibsførere og i øvrigt også andre udenlandske medarbejdere på danske skibe det frie valg, at de kan arbejde under samme overenskomst som deres kollegaer på det skib, de arbejder på; altså at give skibsførere og medarbejdere muligheden for frit at vælge, om de vil arbejde under dansk overenskomst.
Sådan som det er nu, er de udelukket fra at arbejde under dansk overenskomst ligesom deres kollegaer.
Hvorfor ikke give dem det frie valg?
Vi ved, at der er en benhård global konkurrence, og det burde jo glæde alle at se danske handelsskibe sejle på alle verdenshavene.
Jeg er ikke i tvivl om, at hvis man begynder at gå ind og ændre i præmisserne for DIS, vil vi opleve, at danske skibe ikke bliver så konkurrencedygtige som dér, hvor man kunne hejse et andet flag.
Det vil være skadeligt for omsætningen for danske virksomheder.
Det er et erhverv, der har en omsætning på over 100 mia. kr. Så jeg vil blot sige til fru Pernille Rosenkrantz-Theil, at jeg jo ikke er ukendt med den holdning, der er i Enhedslisten, om, at man ønsker, at der skal tegnes overenskomster på danske vilkår med udenlandske søfolk.
Det her er et spørgsmål om benhård konkurrence.
Hvis jeg skal oversætte det, som ministeren står og siger, til dansk, så betyder det, at ministeren mener, at vi på den internationale scene skal konkurrere på løn- og arbejdsvilkår, altså forstået på den måde, at ministeren ikke vil være med til at åbne op for, at man i lovgivningen kan beskytte medarbejderne mod forringelse af løn- og arbejdsvilkår.
Det synes jeg er et meget, meget stort problem, hvis den måde, vi møder globaliseringen på, er, at lønmodtagere over hele verden skal konkurrere med hinanden på løn.
Vi kommer jo som danske medarbejdere aldrig til at kunne konkurrere med en kinesisk medarbejder, der får 8 kr. i timen.
Vi har til gengæld en fagforeningstradition i Danmark, der gør, at vi kan beskytte lønmodtagere mod meget ringe forhold, og det, vi beder regeringen om at åbne op for, er blot det, at også udlændinge kan nyde den ret at være under dansk overenskomst ligesom deres kollegaer.
Men jeg kan forstå, at for ministeren er det vigtigere, at vi har en nedadgående skrue, hvor løn- og arbejdsvilkår skal blive ringere og ringere og ringere, og det er den måde, vi skal møde globaliseringen på.
Den type globalisering tror jeg at et flertal af verdens befolkning meget hurtigt vil blive træt af.
Hermed sluttede forhandlingen, og lovforslaget overgik derefter til anden behandling.
Afstemning